**SREDNJEVEŠKA MESTA IN PODEŽELJE**

 **UVOD**

 - do konca 11. st. FEVDALNI SISTEM prevladujoč družbeni odnos:

⬝ **zemlja kot najpomembnejši vir** preživljanja postane FEVD

⬝ **svobodni kmetje** postanejo PODLOŽNIKI – izgubijo svojo zemljo in osebno svobodo

* **Obrt je stranska veja kmetijstva** – sami kmetje si izdelajo orodje in potrebne dodatke
* SAMOZADOSTNO GOSPODARSTVO – pomeni da skrbijo sami zase – posledično je trgovanje majhno – prevladuje BLAGOVNA MENJAVA
* POVEČA se prebivalstvo zaradi:

⬝Tehničnega napredkakolonizacije

⬝Križarskih vojn

⬝Žive trgovine

#  SREDNJEVEŠKA MESTA

* **NASTNEK IN RAZVOJ:**

⬝Zaprto naturalno gospodarstvo začne razpadati

⬝ **Napredek v poljedelstvu** (plug, brana, triletno kolobarjenje, krčenje gozdov, železno orodje, uporaba konja), pojavi se VIŠEK PROIZVODNJE - posledično fevdalci dobijo več davkov, zato kupujejo LUKSUZNE PREDMETE od **Židov, Arabcev in Italijanov**

⬝Kmetje izdelujejo svoje orodje - nekateri postanejo zelo spretni **- ti izdelujejo kakovojstnejše izdelke 🡪** TEM DAJO FEVDALCI POSEBEN PRIVILEGIJ OBRTNIKOV(tako se loči obrt od poljedeljstva): oprostijo jih dela na polju,naselijo jih v bližini gradov, delajo za fevdalce in kmete, preostanek prodajajo na sejmih

⬝ **Na podeželju** se razvija tudi **trgovina:** podjetniki kupujejo blago od drugih obrtnikov in ga prodajajo po deželi 🡪 **nastanek DOMAČIH TRGOVCEV**  vrinjenih med proizvajalce in potrošnike

⬝Blago so prodajali na naslednjih **krajih in priložnostih** (kjer se jim je nudila možnost zaslužka):sejmi (prazniki), ob cerkvah**,** pod gradovi, na sotočjih rek, na prehodih čez reke, na križpotjih

* sčasoma se na krajih z živahno trgovino, z dovoljenjem fevdalca izoblikujejo **SREDNJEVEŠKA MESTA**
* DEFINICIJA SREDNJEVEŠKE MESTNE NASELBINE (TRG, MESTO):je naselbina, ki jo od preostalega okolja ločijo **družbene in ekonomske značilnosti,** katerih nosilci so **tržani ali meščani;**

 **KRIŽARSKE VOJNE (od leta 1095 do 1291)**

* **VZROKI:**

⬝ SELDŽUKI osvojijo bagdadski kalifat 🡪 prekinitev trgovine

⬝ Papež želi združitev s pravoslavno cerkvijo

⬝ Vitezi nove zemlje

⬝ Podložniki svobodo in kmetijo

⬝ ITALIJANSKA MESTA pa želijo obnoviti živahno trgovino z Vzhodom

* **POTEK:** Pirenejski polotok, J Italija, Sardinija, Korzika (Saraceni), Palestina in bližnji Vzhod
* **Vpliv VZHODA na kulturo, tehniko in ekonomijo** **EVROPE:**

⬝ **Nove poljedeljske kulture** (agrumi, sladkorni trs)

⬝ **Mlin na veter; smodnik; porcelan**

⬝ Razvita ladijska tehnika Arabcev (**kompas**)

⬝ Način orientalske obrti – **svilene tkanine, predelava rud**

⬝ **Arabske številke; papir za pisanje**

⬝ Vpliv na evropsko **matematiko-geografijo-medicino-kemijo**

⬝ Seznanitev z grško filozofijo

 − **POSLEDICE KRIŽARSKIH VOJN** v EVROPI:

⬝ **Gospodarski razvoj:** vpliva **na razvoj mest** in meščanstva v Evropi (PISA, GENOVA in BENETKE imajo monopol nad trgovino z Orientom)

🢭 **Večja uporaba orientalskega blaga vzpodbudi:** *razvoj obrti***,** *obnovo denarnega gospodarstva*

🢭 trgovska premoč iz arabskih in bizantinskih trgovcev preide na ITALIJANSKE TRGOVCE

🢭 napredovanje **pomorskega in kopenskega prometa**

🢭 **bizantinsko cesarstvo** uničeno v 4. križarski vojni  **je le še senca nekdanje moči**

⬝ **Družbeni razvoj:**

🢭 **Evropsko viteštvo od vplivom orienta uvede**:nove plemenite običaje,zidane gradove, udobje razkošja v bivanju

🢭 pod vplivom muslimanske kulture **se hitreje razvija fevdalna kultura**

⬝ **Politični razvoj:**Papež pridobi na moči in oblasti

* **MESTA IN TRGI:** TRGI se razlikujejo od MEST pomanjši velikosti, Zunanji videz – nimajo obzidja**,** manj pravic in ugodnosti kot jih imajo mesta

⬝ Mesto upravlja le z **ozemljem znotraj mestnega obzidja**;v njem živijo **osebno svobodni prebivalci** (od katerih imajo **mestne pravice** in **svoje pravo** le **PRAVI MEŠČANI**)

⬝ **Večina** ima okoli **1000 prebivalcev**; izjema BENETKE in FIRENCE v 14. stoletju imajo po 100.000 prebivalcev

⬝ **prva mesta** nastanejo kot **posledica TRGOVINE NA DOLGE RAZDALJE** (obale Sredozemskega morja, Italija, Francija)**;** od **11. stoletja** naprej pa nastajajo v notranjostiposameznih dežel **–** postanejo SREDIŠČA OBRTI in TRGOVINE – prvo veliko trgovanje se razvije z ORIENTOM

⬝ prebivalci trgov in mest se preživljajo z **trgovino, obrtjo in denarnimi posli**

⬝ uveljavi se **tržno gospodarstvo:** meščani in tržani **kupujejo hrano** pri kmetih na sejmih, med mesti in podeželjem vlada **DELITEV DELA**

⬝ pogoj za mestno gospodarstvo so **socialne in gospodarske spremembe:** mesto pridobi pravice do **tedenskega sejma in tržnega prostora,** pojav neplemiškega **svobodnega prebivalstva z lastnim sodstvom – MEŠČANI** (obrtniki, trgovci, služabniki, delavci)

⬝ mesta zaradi **ekonomske dejavnosti** (obrt, trgovina) in **družbenega položaja** (svobodni meščani) tvorijo **OTOKE zunaj zemljiških posestev** in tako vstopajo v fevdalizem kot NOV POJAV

⬝ fevdalci pospešujejo razvoj mest zaradi: **dohodkov –** za uporabo njihovega zemljišča, gradnjo in od trgovine, **preskrbe –** zaradi mest, **varnosti –** mesto s svojim obzidjem locirano pod gradom, **povečanja vrednosti fevda**

⬝ Fevdalci podelijo mestom **posebne mestne pravice** (mestne privilegije zapisane v mestnem zakoniku=STATUT); te pravice so bile:

🢭 **Mestni zrak osvobaja** – podložnik kateri je zbežal v mesto in ga fevdalec ne zahteva nazaj po letu in dnevu postane osebno svoboden, vendar ne dobi meščanskih pravic

🢭 **Pravica do obzidja in obrambe –** *obzidje, stolpi, jarek, straža*

🢭 **Mestni grb in pečat**

🢭 **Nekatera mesta kujejo lasten denar**

 ⬝ **GOSPODARSKE PRAVICE:**

🢭 Pravica do **tedenskih in letnih sejmov –** na njih obrtniki, domači in tuji trgovc ter okoliški kmetje prodajajo blago

🢭 Pravica do **tržnega miru** – meščanom in udeležencem sejmov zagotavlja varnost in miren potek trgovanja v mestu

🢭 Pravica do **obvezne trgovske poti** – tuji trgovci morajo obvezno skozi mesto 🡪 prodajajo domačim po ugodnejših cenah, imajo omejeno prodajo na drobno

🢭 **Skladiščno pravo** – tuji trgovci morajo skladiščiti in nato blago prodati po določeni ceni domačim trgovcem - od tega mesto dobiva prihodek

🢭 **Prepoved opravljanja obrti v okolici** – kmetje prodajajo le tiste izdelke ki jih meščani potrebujejo, in ne tiste ki jih pridelujejo meščani,v krogu 7km okoli mesta nihče ne sme trgovati in opravljati obrti

🢭 **Pobiranje mitnine** – pri vhodnih vratihn vsi prodajalci plačujejo mitnino

🢭 Pravica do **mestnega sodstva** – najprej sodi mestni gospod, nato **meščani sami volijo mestno upravo in sodnika ter svetovalce**

 **ZUNANJA PODOBA IN VELIKOST MEST**

* stisnjeno **med obzidje, jarki -** nezmožnost širjenja navzven,
* ozke in visoke hiše, tako večji izkoristek prostora, hiše so bile le iz lesa, zato veliko požarov
* mesta največkrat nastajala na znanih in dokaj pogosto obiskanih območjih
* Središče mesta **trg** – prodajalne, mestna hiša in glavna cerkev, na trgu stal tudi pranger(sramotilni steber) za kršitelje javnega redu
* Obvezen vodnjak
* Ozke, nepravilne ulice
* Prtilične lesene hiše navadnih meščanov, zidane, bogate hiše plemenitašev
* ubožnica (špital), šola, bolnišnica
* netlakovane, blatne in umazane ulice kamor so metali odpadke
* nevarnost požarov
* iz strahu pred širjenjem nalezljivih bolezni uvedla karantene (prva v Dubrovniku)
* 50.-80.000 prebivalcev .-veliko meščanov, na SLO tleh mesta manjša: z 2-5000 prebivalci na mesto
* gosto pozidana, zemlja tudi zunaj obzidja(poljedel.&živin.)

 **ZNAČILNOSTI MESTNE UPRAVE**

* oblikuje se postopoma; z mestnimi ustanovnimi listinami se sprva urejajo pravice meščanov, razmerje do plemstva, kmetov,... 🡪 nastanek mestnih privilegijev ali **STATUTI**
* Sprva **MESTNI GOSPODJE** določajo davke, globe in dajatve, tržne pravice, trgovino... meščani mestnemu gospodu plačujejo letni davek in del mitnine, postavljajo svojega MESTNEGA SODNIKA**,** sčasoma pa **mestno vodstvo** z **ODKUPOM** razišri samoupravo in privilegije, **postopoma dosežejo popolno SAMOUPRAVO** - pridobijo volilno pravico, volijo mesti svet in mestnega sodnika (mestni svet skrbi za finance, nadzor obrti in trgovine, ustanovo šol in sirotišnic)
* Zaradi socialne diferenciacije **bogati meščani izrazijo** željo da bi **širšemu krogu meščanov odvzeli vpliv na mestno upravo 🡪** širšo mestno občino zamenja ožja občina s svetovi ki sodeluje s sodnikom in upravo, **nastane OŽJI** (vplivnejši) **NOTRANJI SVET** ( člani so bogati trgovci), **ZUNANJI SVET** (trgovci in premožnejši obrtniki)
* Mestno samoupravo vodijo **PODESTATI, KONZULI in SODNIKI**

 **GOSPODARSTVO SREDNJEVEŠKIH MEST**

* mesta postanejo **OBRTNA** in **TRGOVSKA SREDIŠČA** srednjega veka
* **Nastanek in vpliv CEHOV** (obrtniki iste stroke) s svojimi pravili:

 ⬝ Cehovska piramida – mojstri🡪 pomočniki 🡪 vajenci

 ⬝ kakšni naj bodo izdelki po teži, kvaliteti, številu

⬝ cena izdelkov - preprečevali konkurenco

⬝ ceh je nabavljal za vse člane po isti ceni

⬝ cilj cehov ni bilo bogatenje ampak življenje primerno stanu

⬝ vsak mojster:enako veliko delavnico,št.pomočnikov in vajencev kot drugi

⬝ omejeno št. mojstrov - dovolj dela za vse…učenje obrti dolgotrajno (7let)

⬝ ceh skrbel za vdove, sirote, bolne, ostarele člane ceha - socialno zavarovanje

⬝ cehi nadzorovali člane-njihovo vedenje in običaje, reševali spore med njimi

⬝ združeni pod zastavo svojega ceha sodelujejo tudi v obrambi mesta

⬝ cehi nastali zaradi specializacije obrtnikov(tudi znotraj ceha)-se povežejo

 **- Funkcije CEHOV:**

⬝ Nabava surovin in odgovornost za prodajo

⬝ Enakost med mojstri (ena delavnica, enako vajencev)

⬝ Skrbijo za vdove in sirote članov ceha

⬝ Nadzor nad običaji in vedenjem

⬝ Borba proti neprimernemu razkošju

⬝ Sodelujejo pri obrambi mest

⬝ vajeniška doba traja 7 let, ročna izdelava izdelka od začetka do konca

⬝ Sprva imajo  **pozitivno vlogo (ščitijo obrtnike)** kasneje **zavirajo gospodarski razvoj:**

🢭 **toga pravila** – neglede na povpraševanje omejujejo proizvodno in ne dovoljujejo izboljšav

🢭 **zaprtost cehov** za nove člane

🢭 **konflikt med mojstri in pomočniki** ter vajenci (nizke mezde, majhne možnosti napredovanja)

 **ORGANIZACIJA SREDNJEVEŠKE TRGOVINE**

* **Srednjeveško trgovanje na dolge razdalje** (kupujejo daleč na veliko in poceni – prodajajo doma na drobno in drago= veliki zaslužki) **je tvegano in naporno zaradi:**

⬝ Počasno prenašanje blaga zaradi slabih cest in živali

⬝ Napadi razbojnikov in roparjev – oblika varovanja so **TRGOVSKE KARAVANE** (več trgovcev + oboroženo spremstvo) **-** v nemških območjih se imenujejo **GILDE**; stalne-večje-politične osmisljene pa  **HANSE**

* Materialne izgube – blago ki pade na tla zaradi nezgode postane last fevdalca
* Točno določene poti - Dajatve fevdalcem (mitnine, cetnine, brodnine, mostnine, carine)
* Zaradi **skupnih koristi** se **trgovci združujejo** (sporazumejo se o cenah in kakovosti*,* delijo dobiček po vloženih deležih)
* Za čas **križarskih vojn veliko trgovcev obogati**- postanejo pomembni meščani; obogatijo se mesta, pridobijo močan politični vpliv in OBLAST v mestih (BENETKE, GENOVA, FLANDRIJSKA, HANZEATSKA MESTA)
* Shajališča trgovcev in obrtnikov so **SEJMI:**

⬝ **Tedenski sejmi –** preskrba mestnih prebivalcev z živiliin drugim blagom

⬝ **Letni sejmi –** prihod tujih trgovcev, blago iz daljnih dežel

 **- Trgovina na dolge razdalje vpliva na nastanek** dveh večjih **trgovskih območij:**

 ⬝ **Sredozemsko trgovsko območje:** Evropska južna središča (ITALIJA, FRANCIJA in FLANDRIJA; uvoz iz Bljižnega Vzhoda, Orient: svila(obdelajo obrtniki),bombaž,orožje, riž, sadje,zrdavila in začimbe - iz Kitajske, Indije, Arabije so cene višje, bolj nevarno je

⬝ **SEVERNO TRGOVSKO OBMOČJE**:območja ob Baltiškem in Severnem morju – sprva trgovino vodijo SKANDINAVSKE DEŽELE (s Konstantinoplom), nastanek ruskih mest; v 12.stoletju prevzamejo trgovino S nemška mesta – povežejo se v zvezo HANS; uvažajo:iz PRUSIJE žito, iz RUSIJE in POLJSKE krzno, vosek, med, loj, iz SKANDINAVSKIH DEŽEL les, smolo, suhe ribe, iz ANGLIJE volno; trgovali z Rusijo in Bizancem, po Labi in Odri z Nemčijo, po Visi s Poljsko; večinoma prodajali na Zahodnih tržiščih – flandrijska mesta; pomembne ribe (hrana kristjanov)

⬝ Obe **trgovski območji povezujejo številne kopne in vodne poti:** Reke REN in DONAVA, Alpski prelazi BRENNER, SV. BERNARD,...

⬝ **Po križarskih vojnah** in zaradi nastanka mongolske veledržave (sega od Črnega morja do Kitajske) se poveča **varnost in red,** posledično **povečan** **obseg trgovanja z Azijo in Kitajsko:** (Marco Polo) – **SVILNA POT** – svila, bombaž, porcelan, čaj

⬝ **po razpadu mongolskega cesarstva** **v 14. st**. preide v veljavo **DIŠAVNA POT** (promet po svilni se ustavi), dišave in začimbe – INDIJA, CEJLON, MOLUKI – prevladujejo indijski in arabski trgovci – pot blaga preko ALEKSANDRIJE v BENETKE

 **DENAR IN DENARNO POSLOVANJE**

* Ker na vzhodu (Orient) ne potrebujejjo evropskega blaga evropejci plačujejo blago v **ZLATU** - posledično se v Evropi začne **pojavljati denar**, S krepitvijo mest pridobiva na pomenu tudi **DENARNO GOSPODARSTVO**
* V Evropi premalo zlata **-** uvaža se z območja **NIGRA v Afriki** (po karavanskih poteh preko Sahare)
* **Merilo za bogatsvo** postane namesto zemlje **DENAR IN BLAGO**
* Začne se proizvodnja blaga za trg, ki ga prodajo za denar - **BLAGOVNO DENARNO GOSPODARSTVO**
* **Kovanje denarja -** pravico do kovanja **imajo fevdalni knezi, cerkvene ustanove in nekatera mesta -** pestrost denarja; možnost golufanja pri materjalu in ponarejanju 🡪 pride do zlorab (denar zamenjali za slabšega – po teži in kvaliteti)
* v 13. stoletju zaradi zlorab kralj Franc **FEVDALCEM** odvzamepravico do kovanja – pojavi se **nujna MENJAVA DENARJA**
* največji sr. Veški bankirji – v Italiji v Firencah ( Medičejci in Lombardi – zlasti Židje)
* Židje- posojilo pr njih je TAJNO zato si pri njih sposojajo tudi vladarji in cerkve; Žide pobijajo ( leta 1290 Edvard I. Izžene iz Anglije, 14.st. Filip Lepi iz Francije)
* Denar menjujejo na klopi - BANCO **-** Postavljen temelj za razvoj bank
* Pojav **MENICE** ( trgovci na potovanjih niso imeli veliko denarja zaradi roparjev – vplačali denar domačemu menjalcu, ta mu da menico- menjalec na sejmu denar izplača) v plačilnem prometu
* Menjalci jemali tudi HRANILNE VLOGE, posojali denar ( tvegano zaradi velikih obresti – 60%)
* Cerkveni nauk prepoveduje posojanje denarja – poleg Židov začnejo posojati denar tudi nekateri samostani in križarski redovi – **TEMPLARIJI**

 **ZAČETKI ZGODNJEKAPITALISTIČNE PROIZVODNJE**

* V 14. in 15.stoletju **Italija doživi razcvet** v gospodarskem in političnem razvoju, zaradi:

⬝ Trgovine pod njenim okriljem

⬝ Izdelkov velikega slovesa italijanske obrti (beneška svila)

⬝ Razvoj trgovskih in bančnih poslov – pojav pisarn, trgovskih knjig, knjigovodstva

 - večina meščanov skrajno konservativnih – njihov način razmišljanja usmerjala in omejevala cehovska pravila

 - Ker CEHOVSTVO ne zadostuje povpraševanju, **trgovci SAMI USTANAVLJAJO** organizirane blagovne proizvodne v obliki **ZALOŽNIŠTVA in MANUFAKTUR** za katere pa je potrebno:

⬝ Ustrezno veliko denarja oz KAPITALA (posamezniki so ga dobili s trgovino, oderuštvom, ropanjem, na zahodu s kolonialnimi osvajanji)

⬝ Osebno svobodni delavci brez lastnih proizvodnih zmožnosti (iskali delo za preživetje – razlaščeni kmeti, propadli obrtniki, nekdanji cehovski pomočniki...)

⬝ Veliko tržišče – na katerem možno prodati večje količine blaga

 **ZALOŽNIŠTVO**

* Bogati trgovci skušali organizirati PROIZVODNJO NA VELIKO- na podeželju poiskali vaške obrtnike, se dogovorili da jih **zalagajo s surovinami in orodjem**, ti pa jim po **naprej določeni ceni** (nizka) prodajo končni PROIZVOD – te so trgovci na oddaljenih tržiščih prodajali z velikim dobičkom
* Najprej se razvije v **tekstilni industriji, kasneje v rudarstvu in fužinarstvu** (kjer majhni proizvajalci in rudarske združbe niso imele dovolj denarja za nakup novih tehničnih pripomočkov za posodobitev)
* Trgovci (ki so dali potreben denar) so si drobne proizvajalce podredili, za vloženi denar dobili pravico vnaprej odkupovati rudo
* Pomembna je lokacija delavnice in pa bližina surovin
* Drobni proizvajalci s časoma postanejo **MEZDNI DELAVCI** – podjetnik jo postopoma znižuje, delovni čas podalšuje – kmalu morala delati cela družina do 14 ur na dan – za skromno preživetje (MEZDA- plačilo za delo v kapitalizmu)

 **MANUFAKTURE**

* izhaja iz latinščine (manus=roka; facere=delati)
* Delavnice množične proizvodnje nastanejo **zaradi zamudnega zbiranja in različnih kakovosti**
* Na začetku kvalificirani delavci izdelajo izdelek od začetka do konca, nato pa pride do sprememb:

 ⬝ Nastane **notranja delitev dela –** proizvodnja izdelka razdeljena na vrsto manjših delovnih operacij, ki so bile hitro priučljive:Uveljavitev **nekvalificirane delovne sile** – te je bilo relativno veliko- vplivalo na zmanjševanje njihovih mezd, s tem višino dobička; Obrtniki postali nepotrebni(nadomestili so jih nekvalificirani delavci); Zaradi preprostosti gibov so delovci postali hitrjši in UČINKOVITEJŠI od kvalificiranih delavcev

 - **Posledice manufakturne proizvodnje:**

 ⬝ organizirana proizvodnja postala množična, precej cenejša

⬝ z novim načinom dela nastalo boljše blago, stalno enaka kakovost

⬝ dobički postali izredno veliki

⬝ želja po dobičku izpodrine cehovsko mislenost (naj vsak naredi le toliko da bo živel primerno svojemu stanu)

⬝ razvil se je KONKURENČNI BOJ med proizvajalci – sproži potrebo po stalnem POSODABLJANJU podjetij – pospešuje gospodarski razvoj ( zaradi konkurence preživijo le najuspešnejši)

⬝ cilj lastnih manufaktur PROFIT (z denarjem so se širili, in izboljševali podjetja, delavci za svoje delo dobili mezdo – dobili manj – podjetniki so jih izkoriščali)

⬝ nastanek KAPITALISTOV – njihovo bogastvo ni bila zemlja ampak podjetje in blago

⬝ zaradi večje proizvodnje – večanje trgovine – boljša skrb za mostove in ceste

⬝ trgovina in promet sta sprožila proces povezovanja dežel – KAPITALISTIČNA DOBA

⬝ KAPITALISTIČNA PROIZVODNJA pomembna v rudarstvu, železastvu

⬝ delno se je že uveljavljal nov način mišlenja povezan z blagovno-denarnimi odnosi – večji del meščanstva si konkurence ni želel, skušal ohraniti svoje privilegije zapisane v cehovskih pravilih

 **POLOŽAJ MEŠČANOV IN NJIHOVO ŽIVLJENJE**

* Status meščana ima: kdor se v mestu rodi, se tja poroči ali kupi hišo - statusa meščani nimajo plemiči, mestna duhovščina, služabniki, Judje
* Večina mestnega prebivalstva bila bolj ali manj posredno odvisna od cerkve (duhovščina stolnice, sosednjih cerkva, menihi, učitelji in študentje cerkvenih šol, služabniki, obrtniki – potrebni za cerkvena opravila, in vsakdanje življenje duhovniške naselbine)
* Uveljavljena bila navada tedenskega sejma – kmetje iz okolice prišli prodajat svoje pridelke
* Mesta imela funkcijo trdnjave- razvila se je upravna funkcija mesta – KASTELAN, poveljeval mestni posadki, pridobil finančno in sodno oblast na manjšem ali večjem področju
* Meščani se niso več ukvarjali le s poljedeljstvom (le kot dopolnilna dejavnost), pač pa z obrtjo in trgovino
* Meščani bili svobodni, spadali pod mestno jurisdikcijo – ne pod sodišče zemljiškega gospoda
* Sodil jim je mestni sodnik (imel pravico do 17 sodstva tudi v območju mestnega pomerija – mestnega teritorija – izven obzidja)
* Mestni sodnik reprezentant mesta, hkrati predstavnik mestnega gospoda
* Najvplivnejši in številčno najmočnejši sloj prebivalstva v mestih so bili svobodnjaki (obrtniki, trgovci) – tvorili skupnost meščanov
* Meščan je bil tisti, ki je bil trajno naseljen v mestu, imel svojo lastno hišo ali stanovanje (od katerega je plačeval zemljiški davek) in se je ukvarjal s tipično meščansko dejavnostjo
* Poleg meščanov v mestih živeli svobodnjaki – gostači in posli (hlapci in dekle
* meščani, so lahko postali tudi podložniki, ki so v mesto pobegnili z zemljiškega gospostva in v mestu živeli leto in dan. (Mestni zrak osvobaja!)
* Posamezni meščani so imeli tudi svoje vinograde in njive pa tudi cele kmetije v okolici mesta, naselbina kot celota pa je imela tudi skupne pašnike in gozdove
* Za varovanje svojih koristi so se meščani s prisego (v srednjem veku pravna vez) združevali v prisežno skupnost ali prisežno zvezo (najprej združevali le mestni gospod in imenitnejši meščani, pozneje na vse meščane)

 **SLOJI MESTNEGA PREBIVALSTVA**

* **PRAVI MEŠČANI** (imajo vse meščanske pravice, spadajo pod MESTNO JURISDIKCIJO) – **trgovci, obrtniki, bančniki** – delujejo in sodijo pod mestno sodstvo in upravo
* **PLEMENITI MEŠČANI** (brez mestnih pravic) – **fevdalci, posvetno plemstvo, duhovščina** – bivajo znotraj obzidja – NE spadajo pod mestno upravo
* **MEŠČANI S POSEBNIM STATUSOM IN DOLŽNOSTMI** (brez mestnih pravic, ne spadajo pod upravo mest) – **Židje** – dolžnosti(obramba, razna dela) – preganjani zaradi posojanja denarja
* **OSEBNO SVOBODNI MEŠČANI BREZ MESTNIH PRAVIC** – **služabniki, delavci** – nimajo zemlje – živijo od dela pri gospodarjih

 **ŽIVLJENJE V MESTIH**

* mesto živelo kot celota, svoje življenje urejalo po svoje
* povprečna starost prebivalcev 35 let (visoka smrtnost med dojenčki )
* bivalni prosto so predstavljale hiše z majhnimi okni, zastirale so jih opne iz živalskih mehurjev, kože ali naoljen povoščen papir
* osrednji bivalni prostor bil opremljen s pečjo
* kuhali so v kotlu – visel na verigi nad ognjiščem
* najpomembnejši kos pohištva – postelja namenjena več osebam; spali goli le z nočno čepico
* obleko hranili v skrinjah (omare), uporabljali tudi mize in klopi
* preprostejše hiše imele stranišče zunaj, bogatejši v hiši; stanišča ''na štrbunk'' bila v nadzidkih ki so štrleli iz sten – ne nad cesto

 **HIGIENA**

* nega telesa sestavljena (enkrat mesečno) iz umivanja obraza, ušes, rok nog in drugih udov z vodo iz vodnjaka ali žganjem
* preprečevanje potenja veljalo za nezdravo
* zobe umivali z mešanico vina in vode
* premožnejši manjkajoče zobe nadomestili z umetnimi – drago
* ženske dolgih las niso umivale, samo česale
* veliko ljudi že od otroštva spopadalo z ušmi, glistami in bolhami
* uši preganjali s prekuhano mešanico česna, zelišč, volovske krvi in kisa
* pogoste bile kužne bolezni, pospeševala jih je mestna umazanija, pomanjkljiva higiena, širili so jo glodalci in druga golazen
* kuga (bolezen začela s kuhanjem, sledila vročina, po telesu temne lise iz katerih zrasle gnojne bule)
* gobavost (povzročala odmiranje tkiva, pohabljenost)

 **DELOVNI DAN IN PREHRANA**

* delovni dan se je začel med 4. in 6. uro zjutraj, konač med 7. in 9. uro zvečer – glede na letni čas
* ob priložnosti so se meščani radi poveselili, radi so dobro jedli, pili, igrali na srečo, poznali že javne hiše
* shajališča in žarišča družabnega življenja: gostilne in gostišča v mestih; za gostilničarje veljala posebna pravila (dobra mera), gostje so se morali primerno vesti, ponočevanje ni bilo dovoljeno
* družabno življenje tudi v javnih kopališčih
* hrana sestavljena iz žitaric, kruha, kislo zelje, meso, ribe, sir, zelenjava, sadje; začimbe bile razkošje
* sol bilo potrebno kupovati, za sladilo med, za zabelo sir
* jedli z žico in nožem (vilic niso poznali)
* pili so medico, pivo in vino
* prehrambene navade obsegale zajtrk, krepek obrok pred poldnevom, močno večerjo ob sončnem zahodu – prehrana se je ujemala z njivimi delovnimi navadami

 **OBLAČILA**

* oblačila bila omejena glede razkošja in barve
* oblačilna pravila zahtevala da se družbeni položaj prepozna po oblekah (bogata meščanka ni smela nositi nekaterih vrst blaga in okrasja, nadela si jih je lahko le plemkinja)
* meščanom prepovedana določena krzna, vrste blaga in celo debelina zlatega roba oblačil

 **VZGOJA**

* otroci bili rojeni doma ob pomoči babice – po porodu jih je umila v zeliščnem vinu, namazala z mastjo, zatem jih tesno in klasasto povila – niso mogli premikati
* otroci bili dojeni, ko so se odvajali od dojenja so že zjutraj dobili sladkano ali razredčeno pivo ali vino
* Po tedanjem prepričanju se je otrok brez vzgoje nagibal bolj k slabemu kot k dobremu, zato je bilo potrebno pravočasno zlomiti njegovo voljo in pravočasno pregnati iz njega vso nadlogo, preden bi se razrasla kot bolezen
* Privaditi ga je bilo treba k poslušnosti in bogaboječnosti
* Vloga ženskih in moških otrok v trgovski meščanski družini je bila različna: že zgodaj privajali na bodoči poklic, glede na spol se je močno razlikoval; fant pripravljal na trgovski poklic (utrjeval se je s plavanjem, jahanjem, ni smel biti preplašen, navajen na vsako hrano, z 8 leti od hiše); dekleta so redko zapuščala hišo, pomagale pri ženskih opravilih v hiši (kuhanje, ročna dela, delo na vrtu, nega otrok)
* Izobraževanje se je začelo s 6 leti; deklice obiskovale privatne šole pri neprofesionalnih učiteljicah od nekaj mesecev do 2 let (pisanje, vedenje); fantovske šole kvalitetnejše in dolgotrajnejše
* Poslovni duh meščanov vplival na sklepanje porok; družinski otroci so se poročali tako da so vzpostavljali vezi, nato premoženje, nazadnje starost oz. zgled kandidata

 **VPLIV MEST NA CELOTNO SREDNJEVEŠKO DRUŽBO**

 - Razvoj mest in blagovnost denarnega gospodarstva omogoči povezavo fevdalnih pokrajin v CELOTO zaradi vladarjevih ukrepov

 - **VLADARJEVI UKREPI:**

 ⬝ podpre zahteve mest

 ⬝ zavaruje jih pred mestim gospodom

⬝ podeljuje mestom privilegije

 - **UKREPI MEST V KORIST VLADARJA**: Podpirajo vladarja z denarjem in tehničnimi sredstvi, posledično VLADAR pridobi na moči:postane vrhovni zakonodajalec, varuhi reda in miru v družbi, z davki od mest in Cerkve vzdržuje NAJEMNIŠKO VOJSKO, pokori si nepokorne fevdalce 🡪 **ZDRUŽIJO DRŽAVO,** pomaga si z **uradniškim aparatom – nastanek enotnega državnega prava,** ki nadomesti lokalne zakone, čeprav se opira na ZAKONIK se čedalje bolj posvetuje z fevdalci, duhovščino in predstavniki mest - postopoma izoblikujejo **DRŽAVNI STANOVI oz PARLAMENT**

 - V Evropi si meščani priborijo samoupravo na 2 načina:

⬝ z naslonitvijo na vladarja

 ⬝ z medsebojnim povezovanjem napram fevdalcem

 *-* **Razvoj mest v različnih državah:**

⬝ **ITALIJA:**vodilna so severnoitalijanska mestakjer se meščani združujejo v skupnosti **KOMUNE** – prvi boji za samoupravo **v severnoitalijanskih škofijskih mestih** (izkoristijo spor med cesarjem in papežem) - **nastanek neodvisnih mestnih republik: PIZA –** do 13.stoletja obsega Korziko in Sardinijo, vodilna v trgovini, **GENOVA** – v 13. stoletju osvoji Korziko in trgovsko premoč v sredozemlju, BENETKE – konec 14. stoletja preidejo na oblast s porazom GENOVE; Plemstvo iz okolice mest in bogati meščani se zlijejo v **PATRICIAT** ki **s pomočjo svetov** **upravlja mestno državo**

⬝ **FRANCIJA**:mesta se povežejo s kraljem; l. 1302 se v Notre Damu prvič zberejo **DRŽAVNI STANOVI** (fevdalci, duhovščina in meščanstvo)

⬝ **ANGLIJA**:povezava mest s fevdalci proti kralju

⬝ **NEMČIJA:**zaradi šibkega cesarja prepuščeni samim sebi zato se zdržujejo v **MESTNE ZVEZE**, ki so si prisegle zvestobo, obljubile pomoč,varovanje miru; nastanejo: ZVEZE MEST V PORENJU, ŠVABSKE ZVEZE, najmočnejša ZVEZA SEVERNONEMŠKIH MEST HANSA

 - **Mesta** so zaradi meščanov, trgovine in obrti **pogoj** za **nastanek MEŠČANSKE KAPITALISTIČNE DRUŽBE -** v končni fazi **pokončala FEVDALIZEM**

##  SREDNJEVEŠKO PODEŽELJE

* ŠIRJENJE ŽIVLJENSKEGA PROSTORA IN POSLEDICE AGRARNE KOLONIZACIJE
* **KOLONIZACIJA** je naseljevanje ljudi na prazna ali pa že poseljena območja, kar vpliva na naselitveno in kulturno podobo naseljene pokrajine; Poznamo:

⬝ **NOTRANJO KOLONIZACIJO** – **prazno ali redko poseljeno ozemlje** naselijo ljudje iz bližnje ali daljne okolice **– uporablja se LASTEN PRIRAST PREBIVALSTVA** – ločeno od ostalih naselij nastanejo NOVE VASI in MESTA

 ⬝ **ZUNANJO KOLONIZACIJO** – poseljevanje tujega ozemlja **z naselitvijo tujih prebivalcev** s svojim načinom življenja – ogroženo domače prebivalstvo (potujčevanje, pokristjanjevanje,...)

 ⬝ **SAMORASLA KOLONIZACIJA** – takrat ko poteka **naseljevanje spontano, nenačrtovano in brez zunanjih vplivov**

 ⬝ **NAČRTOVANA KOLONIZACIJA** – ponavadi jo izvajajo zemljiški gospodje **– načrtno ustanovljanje vasi, mest in obdelovalnih površin** – večji dobiček

* **VZROKI za srednjeveško kolonizacijo** so:

 ⬝ Prevelika **rast prebivalstva**

⬝ **Slabo poseljena in malo donosna fevdalna gospostva**

⬝ Veliko povečanje **povpraševanja po hrani** (mesta)

⬝ Veliko **neobdelane zemlje** (gozdovi, grmičevja)

* **MOŽNOSTI za pridobitev** nove zemlje:

 ⬝ **Krčenje gozdov**

⬝ Obdelava grmičastih in pustih pokrajin

⬝ **Izsuševanje močvirij** (dolina Pada, Toskana, Flandrija)

⬝ Naselitev v **višjeležeče predele**

⬝ Pridobivanje **zemlje iz morja** - Nizozemska

* **Fevdalci privabljajo kmete** na nenaseljena območja z manjšimi davki in tlako, ugodnejšimi pogoji zakupa
* **Posledice kolonizacije**

⬝ **Uporaba pluga; železno orodje, kosa, vodni mlin, konjska vprega -** podolgovate njive

⬝ Nastanek **USTALJENIH NJIV,**  KROŽENJE KULTUR – **Kolobarjenje**

⬝ **pojav NATRILETNEGA KOLOBARJENJA** (zemlja cele vasi je razdeljena na tri dele, vas poveže v celoto – vsi imeli isti pridelek na istem delu vaških njiv):

🢭 **OZIMINA** – pšenica, rž

 🢭 **JARINA** – ječmen, oves

 🢭 Pašnik v **PRAHI** – pasenje živine, počitek zemlji

 ⬝ **Razdelitev na CELKE** – zemljišče okrog domačije v sklenjenem kosu

 ⬝ Nastanek **hubne ureditve** (HUBA=GRUNT=KMETIJA)

⬝ **Intenzivnejša obdelava polj ->več hrane -> več prebivalstva**

⬝ **Nastanek vasi, naselj in mest**

 **POLITIČNE IN ETNIČNE SPREMEMBE V EVROPI**

* Hkrati z zunanjo kolonizacijo **se v Evropi premika tudi** DRŽAVNA, JEZIKOVNA in ETNIČNA **meja** skozi proces kolonizacije v številnih deželah:
* **NEMŠKA VZHODNA KOLONIZACIJA:**

⬝ Sprva **vojaško in osvajalno** gibanje se sprevže v **množično selitev nemških fevdalcev, trgovcev in kmetov**

⬝ Z mečem in sekiro **osvajajo ozemlja vzhodno od Labe**

⬝ Med Labo in Odro v **12. stoletju iztrebijo in germanizirajo** tamkajšnje **Zahodne Slovane** (Varange, Bodriče, Lužiške Srbe) in Slovane na POMORJANSKEM

⬝ **Osvajajo tudi dežele na obalah Baltika –** na tem območju ustanovljen LUBECK leta 1143-tu nastajajo severnonemška mesta ki se kasneje povežejo v HANSO

⬝ Zaradi trgovine z Rusijo ustanovijo **RIGO –** nemški viteški red menihov **MEČENOSCEV osvaja LITVO, LETONSKO in LATVIJO**

⬝ **SLOVANSKI VOJVODE** prosijo za pomoč **NEMCE** za **obrambo pred PRUSI** leta 1226, NEMCIpo iztrebljenju Prusov deželo kolonizirajo in **ustanovijo Državo Nemškega viteškega reda**, ki ogroža Slovane

⬝ **Širjenje nemških viteških rodov:**

🢭 **RUSIJA-** ustavi Aleksander Nevski leta 1242 pri ČUDSKEM JEZERU

🢭 **NA POLJSKO** - ustavi združena poljsko-litavska vojska v bitki pri GRUNWALDU in TANNENBERGU leta 1410

🢭 POLJAKI z **mirom v TOLUNU** leta 1466 ozemlje Nemškega viteškega reda kot **POLJSKI FEVD omejijo na poznejšo vzhodno PRUSIJO**

 ⬝ **Na osvojenih ozemljih:**

🢭 Naselijo domače koloniste

 🢭 Pokristjanijoin germanizirajo domačine

 🢭 Domačine spremenijo v tlačane

 **NEMŠKA KOLONIZACIJA NA SLOVENSKEM**

* Konec 8. stoletja **Franki uničijo OBRE** - za naselitev se odpre območje VZHODNE KRAJINE in PANONSKA NIŽINA - naselitev KARANTANSKIH in GERMANSKIH kolonistov
* Nižinska območja se kolonizirajo z slovenskim prebivalstvom
* **Koroška, Vzhodna Krajina in Štajerska** se kolonizirajo **z Nemci -** kasneje germanizirajo stamkajšnje slovensko prebivastvo
* Kjer se Nemci naselijo v kotline in nižine v SLOVENSKEM OZEMLJU ostanejo le **JEZIKOVNI OTOKI,** katere so kasneje **SLOVENIZIRALI** (DRAVSKO in SORŠKO POLJE, KOČEVJE, dolina BAČE)

 **IBERSKI POLOTOK**

* Od 11. do 15. stoletja majhna **španska kraljestva osvajajo** do tedaj muslimanski **Pirenejski polotok – REKONKVISTA**
* Tako **nastanejo Portugalska, Kastilija na sredini in na vzhodu Aragon**
* Leta 1479 **se združita Kastilija in Aragon v ŠPANIJO**
* **POSLEDICE:** Opustošenje in beg muslimanov, Selitve iz severa

 **ŽIVLJENJE KMETA V VISOKEM SREDNJEM VEKU**

* prebivalstvo **zelo slojevito** - kmečko prebivalstvo ima **različne statuse –** glede na **IZVOR podložnikov** ločimo**:**

⬝ **Kmete tlačane**

⬝ **SVOBODINE –** prosti tlake na pridvornem zemljišču, večje nekatere druge obveznosti

⬝ **Hlapci in dekle –** na najnižji stopnji družbene lestvice; delajo na pridvornem posestvu; za plačilo

 imajo HRANO

* Uveljavi se **FRANKOVSKI TIP FEVDALIZMA** katerega osnova je **FEVD**
* Fevdova organizacija:

⬝ **Pridvorno gospodarstvo** – zemljo obdelujejo hlapci in dekle; večja dela kmetje tlačani- setev,žetev, mlačev (TLAKA)

⬝ **Večji del zemlje fevdalec razedli na kmetije ali HUBE** – kmetije ki omogočijo kmetu preživetje in presežek v obliki davka in dajatev fevdalcu

⬝ **Neobdelan kos posestva** – v obliki gozdov, močvirja, pašnika – del tega vas proti plačilu izkorišča za SRENJSKO ZEMLJIŠČE

* Z **načrtno kolonizacijo** se **položaj spremeni**:

⬝ Fevdalec deli zemljo po donosu

⬝ **Koloni** dobijo enakovredne kmetije, imajo ugodnejši položaj kot tlačani

⬝ bolj **donosnejše obdelovanje kmetij kot PRIDVORNE ZEMLJE**, le-to spremenijo v KMETIJE - Poveča se dobiček fevdalca, **Razbremeni kmete TLAKE**

⬝ **Prihod kolonistov** prinese ugodnosti tudi za domače prebivalce: **dajatve** se plačujejo po VELIKOSTI in KAKOVOSTI zemljišč **- izginejo nekdanje ralike med podložniki**

* S spremembo naturalnih **dajatev in tlake v DENARNE DAJATVE** se izoblikujeENOTEN PODLOŽNIŠKI STAN PRIVEZAN NA ZEMLJO
* Glede na **zakupno pravo** imajo kmetje kmetije v**:**

 ⬝ **ZAČASNEM ZAKUPU –** boljše za fevdalca - izreden dohodek 🡪 **POSMRTNINE in PRIMŠČINA** (v primeru posestnih sprememb; 15% vrednosti kmetije) - **mogoč ponoven prevzem** kmetije in pridružitev k pridvornemu posestvu

 ⬝ **DEDNEM ZAKUPU** – kmet si ga zagotovi s plačilom PRIMŠČINE, ter tako tudi **dedno pravico do kmetij** - bolj kakovostno pridelovanje ( so na svoji zemlji)

* **Letne dajatve** in **drugi prispevki** so zapisani v zemljiški knjigi – **URBARJU(**Knjigo vodi pisar,vsebuje popis posesti in obveznosti kmetov do fevdalca, skrbi za dober pregled nad dohodki)
* **PRAVNA NAPOTILA –** v njih zajete **dolžnosti VAŠČANOV** ter tudi **pravice** glede **izkoriščanja srenjske zemlje**
* V obdobju **RAZVITEGA FEVDALIZMA** imajo **kmetje** nasledne **DAJATVE:**

⬝ **DAJATVE V PRIDELKIH:**

🢭 VELIKA PRAVDA-ČINŽ **–** letna oddaja mernikov žita ali kolobarjev sira

🢭 MALE PRAVDE **–** maslo, olje, svinje, ovce, perutnina, jajca, vino

🢭 vsako leto določeni dnevi ko kmet to prinese na DVOR

⬝ **DAJATVE** (ODŠKODNINA) –za zemljišča ki ne pripadajo kmetiji; za pašo živine na srenjski zemlji; za sečno drv

⬝ **TLAKA** (podložnikova delovna obveznost):

🢭 IZMERJENA TLAKA –določena za vsako kmetijo za poljska dela na pridvorni zemlji fevdalca

🢭 NEIZMERJENA TLAKA –naključna, prepuščena fevdalčevim potrebam in volji

⬝ **DAJATVE POVEZANE Z JAVNO UPRAVO:** fevdalci imajo tudi funkcijo sodnikov in uradnikov-kmetje morali plačevati **SODNO TAKSO in DAVEK ZA DEŽELNO UPRAVO**

⬝ **DESETINA -** dajatev namenjena CERKVI, 1/10 pridelka in živine

⬝ **POSMRTNINA –** po očetovi smrti si mora pravico do kmetije sin znova pridobiti – fevdalcu odda najboljšo kravo ali plačilo

- **KMEČKO ŽIVLJENJE:**

⬝ Živijo skromno: skromna prehrana, oblačila in domovi

⬝ Čez zimo pobijejo živali in posušijo seno – ker nimajo dovolj krme – ne poznajo hlevske živinoreje

⬝ **Kmečka miselnost in kultura** se razvijata pod pokroviteljstvom CERKVE

 **ŽIVLJENJE ZEMLJIŠKEGA GOSPODA**

* Od 11. stoletja dalje gradijo GRADOVE na težko dostopnih predelih, gričih, pomembnejših poteh, zaradi obrambe in preglednosti nad zemljišči
* **FUNKCIJE GRADOV:** bivališče, upravno središče, sodno in gospodarsko središče
* **FEVDALNO PLEMSTVO** goji enoten viteški tip fevdalnega življena: lov, gospodarstvo, bojevanje, turnirji; Viteštvo – paž – oproda - vitez; naučili so se primernega vedenja in veščin z orožjem
* **UPRAVNA UREDITEV FEVDOV:**

⬝ **Večje zemljiške posesti** razdeljene na **URADE**- vodi OSKRBNIK, za delo prejema določen delež

⬝ **VAŠKI ŽUPANI -** Sloveniji skupaj z OSKRBNIKI skrbijo za davke in dajatve – prejemajo nadomestilo za opravljanje funkcije

⬝ **GRAJSKI PISAR**

⬝ **VALPTI** (nadzorujejo podložnike pri tlaki) in **BIRIČI** (izterjevalci)

⬝ **SODINI** – nižji uradniki v sodstvu

* Z **URBARJI** se **poveča preglednost obsežnih fevdov**:

 ⬝ V **12. stoletju** so v njih zapisane le skupne dajatve za posamezne vasi

⬝ V **začetku 13. stoletja** pa popišejo VSAKO VAS Z VSEMI KMETIJAMI in dajatvami; tako **fevdalci postopoma postanejo**:

🢭 **Celota v notranji upravi** posestva in v **sodni organizaciji**

🢭 **V razmerju do deželne uprave** - **Posredniki** med podložnikom in višjimi upravnimi organi, **PATRIMONIALNI sodniki podložnikom** ( Sodi podložnikom v sporih in zločinih na njegovem posestvu, izreka sodne globe, gre se policijo)

**- NEENOTNO PLEMSTVO:**

⬝ CERKVENO plemstvo

⬝ POSVETNO PLEMSTVO:

🢭 Visoko plemstvo (na čelu deželni knez)

🢭 Nižje plemstvo(mali vazali): Ministeriali (pri nas), Vitezi

⬝ Zaradi oblikovanja **državnih stanov** se **nižje plemstvo pravno izenači z višjim**

⬝ **Plemstvo postopoma pridobiva pravice:**

🢭 **Deželne privilegije –** nižjemu plemstvu sodijo deželna sodišča+lahko svobodno razpolaga s svojim ozemljem

🢭 **Vsedržavne pogodbe –** MAGNA CARTA LIBERTATUM Anglija

* Ker se **vladarji zatekajo k stanovom** začnejo sklicevati **DRŽAVNE STANOVE ali PARLAMENT,** s tem se pomen STANOV POVEČA - dobijo moč pri omejevanju vladarja

⬝ **DELITEV DRŽAVNIH STANOV:**

🢭 1. STAN – **cerkveni dostojanstveniki**

🢭 2. STAN – **posvetno plemstvo**

🢭 3. STAN – **meščani**

 **DUHOVŠČINA**

* **Krščanstvo kot svetovni nazor fevdalcev:**

⬝ Zato so cerkvi podeljene **VELIKE POSESTI** - **škofje** postanejo **VELIKI CERKVENI FEVDALCI**

* **SAMOSTANI** razvijajo filozofijo, postanejo kulturna središča - pisanje knjig; pridige; pojejo
* Krščanstvo ima MONOPOL nad **mišljenjem ljudi – filozofija** preide v **službo teologije -** izoblikovanje srednjeveške **FILOZOFIJE SHOLASTIKE:**

⬝ trudi se pojasniti pojave, povezane z odnosom Boga do človeka

* V 13. stoletju zaradi boja proti heretikom nastanejo **novi REDOVI:**

⬝ FRANČIŠKANI

⬝ AVGUŠTINCI

⬝ DOMINIKANCI

 **GOSPODARSKI PRELOM V 2.POLOVICI 14. STOLETJA**

* Pojav KUGE**-ČRNA SMRT -** preveliko prebivalcev, slaba higijena:

⬝ od 1347 do 1349 umre TRETINA EVROPEJCEV

⬝ **Neposredna posledica** kuge - **NAZADOVANJE NEMŠKE KOLONIZACIJE NA VZHODU in večje preseljevanje Židov na VZHOD** (doma jih obtožijo zastrupljanja vodnjakov)

⬝povpraševanje po **ŽITU** pade to izgubi ceno hkrati pa se **večajo mezde poljskih delavcev -pojav KMEČKIH uporov -** kmalu se **VERSKE ZAHTEVE povežejo z DRUŽBENIMI**

* **Prenaseljenost, slabe letine, lakota, epidemije**
* V tem obdobju - **GOSPODARSKA ZAREZA MED SREDNJIM IN NOVIM VEKOM:**

⬝ Poglavitni vir bogatstva je obrt in trgovina z denarjem

⬝ V politiki pridobijo moč obrtniki

⬝ Začne se doba cehovskih nemirov

⬝ Gospodarski razvoj politično okrepi mesta -> odposlanci mest se redno udeležujejo zasedanj državnega zbora

⬝ Izoblikuje se enoten podložniški razred -> povezava in skupni UPORI

⬝ Sprememba naturalnih dajatev v DENARNE